Id-Deċiżjoni tal-Kummissjoni
tal-15 ta’ Ottubru 2003
li tippreskrivi kondizzjonijiet speċjali li jirregolaw l-importazzjoni ta’ prodotti tas-sajd mill-Antilli Olandżi
(innotifikata bid-dokument numru K(2003) 3649)
(Test b’relevanza għaż-ŻEE)
(2003/762/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi kondizzjonijiet sanitarji għall-produzzjoni u l-marketing ta’ prodotti tas-sajd [1], kif l-aħħar emendata mir-Regolament (KE) Nru 806/2003 [2], u b’ mod partikolari l-Artikolu 11 tiegħu,
Billi:
(1) Saret spezzjoni għan-nom tal-Kummissjoni fl-Antilli Olandiżi biex tivverifika l-kondizzjonijiet li taħthom prodotti tas-sajd jiġu prodotti, maħżuna u jintbagħtu lill-Komunità.
(2) Il-ħtiġijiet fil-leġislazzjoni ta’ l-Antilli Olandiżi dwar l-ispezzjonijiet sanitarji u l-monitoraġġ ta’ prodotti tas-sajd jistgħu jiġu kkonsidrati bħala ekwivalenti għal dawk preskritti fid-Direttiva 91/493/KEE.
(3) B’ mod partikolari, l-Ispettorat għas-Saħħa Pubblika (ISP) tal-Ministeru tas-Saħħa Pubblika u l-Iżvilupp Soċjail, huwa kappaċi biex effettivament jivverifika l-implimentazzjoni tal-leġislazzjoni in vigore.
(4) L-ISP ta garanziji uffiċjali rigward il-konformità ma’ l-istandards għall-kontrolli sanitarji u l-monitoraġġ ta’ prodotti tas-sajd kif preskritti fil-Kapitolu V l-Anness għad-Direttiva 91/493/KEE u rigward it-twettiq ta’ rekwiżiti iġjeniċi ekwivalenti għal dawk preskritti minn dik id- Direttiva.
(5) Huwa xieraq li jiġu preskritti dispożizzjonijiet li jikkonċernaw il-prodotti tas-sajd importati fil-Komunità mill-Antilli Olandiżi, skond id-Direttiva 91/493/KEE.
(6) Huwa ukoll neċessarju li titħejja lista ta’ stabbilimenti approvati,bastimenti-fabbrika, jew cold stores, u lista ta’ bastimenti-friża mgħammra skond ir-rekwiżiti tad-Direttiva tal-Kunsill 92/48/KEE tas-16 ta’ Ġunju 1992 li tippreskrivi regoli minimi ta’ iġjene applikabbli għal prodotti tas-sajd skond l-Artikolu 3(1)(a)(i) tad-Direttiva 91/493/KEE(3). Dawn il-listi għandhom jitfasslu a bażi ta’ komunikazzjoni mill-ISP lill-Kummissjoni.
(7) Madankollu, fil-ħin ta’ l-ispezzjoni ma kien hemm l-ebda stabbilimenti approvati in konformità mal-leġislazzjoni tal-Komunità u t-tim li għamel l-ispezzjoni ma setax jivverifika l-kapaċità ta’ l-awtoritajiet kompetenti li jwettqu spezzjonijiet in rigward stabbilimenti terrestri. Għaldaqstant, l-inklużjoni ta’ stabbilimenti fil-lista tinħtieġ aktar valutazzjoni.
(8) Huwa opportun illi l-presenti Deċiżjoni tidħol fis-seħħ 45 jum wara li tiġi ppubblikata biex tipprovdi l-perjodu transitorju neċessarju.
(9) Il-miżuri preskritti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Ispettorat għas-Saħħa Pubblika (ISP) tal-Ministeru tas-Saħħa Pubblika u l-Iżvilupp Soċjali, għandu jkun l-awtorità kompetenti fl-Antilli Olandiżi identifikati għall-iskop biex jivverifikaw u jiċċertifikaw konformità tal-prodotti tas-sajd mar-rekwiżiti tad-Direttiva 91/493/KEE.
Artikolu 2
Prodotti tas-sajd importati fil-Komunità mill-Antilli Olandżi għandhom ikunu konformi ma’ l-Artikoli 3, 4 u 5.
Artikolu 3
1. Kull konsinna għandha tkun akkompanjata minn ċertifikat tas-sanità oriġinali enumerat skond il-mudell fl-ANNESS I u jkun jikkonsisti minn folja waħda, debitament mimlija, iffirmata u ddatata.
2. Iċ-ċertifikat għandu jinkiteb f’mill-anqas waħda mil-lingwi uffiċjali ta’ l-Istati Membri fejn ikunu saru l-ispezzjonijiet.
3. Iċ-ċertifikat għandu jkollu l-isem, il-kapaċita’, u l-firma tar-rappreżentant ta’ l-ISP, u t-timbru uffiċjali ta’ dan ta’ l-aħħar f’kulur differenti minn dak tas-sottoskrizzjoni.
Artikolu 4
Il-prodotti tas-sajd għandhom jiġu minn bastimenti-fabrika approvati, jew minn bastimenti-friża rreġistrati elenkati fl-Anness II.
Artikolu 5
L-imballeġġi kollha għandu jkollhom fuqhom il-kliem "L-ANTILLI OLANDIŻI" u n-numru ta’ approvazzjoni/reġistrazzjoni tal-bastiment-fabbrika jew bastiment-friża ta’ l-oriġini b’ittri li ma jitħassrux, bl-eċċezzjoni fil-każ ta’ prodotti tas-sajd mhux imballeġġjati u maħsuba għall-manifattura ta’ ikel ippreservat.
Artikolu 6
L-inklużjoni ta’ stabbilimenti fil-lista ta’ l-Anness II għandha ssir biss in segwitu tar-riżultati ta’ valutazzjoni Komunitarja.
Artikolu 7
Din id-Deċiżjoni għandha tidħol fis-seħħ fit-8 ta’ Diċembru 2003.
Artikolu 8
Dan id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Ottubru 2003.